15. ΑΝΑΓΚ. ΝΟΜΟΣ υπ΄αριθ. 755 της 21/22 Δεκ. 1945 Περί οργανώσεως της εξαγοράς και συγκεντρώσεως ελαίου κλπ. Άρθρ.1.-4.(Αναφέρονται εις την σύστασιν επιτροπών δια την μελέτην παντός ζητήματος σχετιζομένου προς την παραγωγήν, εξαγοράν, συγκέντρωσιν και διάθεσιν ελαίου και ελαιωδών προϊόντων. Βλ. ήδη Α.Ν. 1404/1950, κατωτ. αρ. 17). Άρθρ.5.-1.Δια την επίτευξιν της κατά τον παρόντα Νόμον εξαγοράς και συγκεντρώσεως ελαίου, δύναται ο Υπουργός του Εφοδιασμού να αποστέλλη εις τας ελαιοπαραγωγικάς περιφερείας τον προσήκοντα αριθμόν δεόντως εξουσιοδοτημένων επιθεωρητών και Εποπτών ελαίου, εις τους οποίους δύναται να αναθέτη την συμφώνως προς τας εντολάς και οδηγίας του εξαγοράν και συγκέντρωσιν ελαίου δια λογαριασμόν του Δημοσίου. Ομοίως δύναται ο Υπουργός του Εφοδιασμού να αναθέτη την συμφώνως προς τας εντολάς και οδηγίας του δια λογαριασμόν του Δημοσίου εξαγοράν και συγκέντρωσιν ελαίου και εις άλλας υπηρεσίας, Οργανισμούς, Νομικά Πρόσωπα Δημοσίου Δικαίου, Τραπέζης, Συνεταιρισμούς, Εμπόρους και Ενώσεις αυτών. 2.Δι’ αποφάσεων του Υπουργού Εφοδιασμού δύνανται να συνιστώνται εις τας ελαιοπαραγωγικάς περιφερείας Τοπικαί Επιτροπαί και Υποεπιτροπαί, εις ας δύνανται να μετέχουν ιδία πρόσωπα των εν τη προηγουμένη παραγράφω κατηγοριών ή εφ’ όσον πρόκειται περί Νομικών Προσώπων αντιπρόσωποι αυτών, Εις τας Επιτροπάς ταύτας δύναται ο Υπουργός του Εφοδιασμού να αναθέτη την επιμέλειαν της παρακολουθήσεως της καλής εφαρμογής της κατά τον παρόντα Νόμον εξαγοράς και Σελ. 223 Έλαια 5.Ε.α.6-15 συγκεντρώσεως ελαίου, ως επίσης και την συμφώνως προς τας εντολάς και οδηγίας του εξαγοράν και συγκέντρωσιν ελαίου δια λογαριασμόν του Δημοσίου. Άρθρ.6.-1.Επιτρέπεται εις τον Υπουργόν Εφοδιασμού ή εις τα παρ’ αυτού εξουσιοδοτημένα όργανα, υπηρεσίας ή Επιτροπάς, όπως επιτάσσουν τας δια την εκτέλεσιν των κατά τον παρόντα Νόμον εργασιών αναγκαίας αποθήκας και εργαστήρια μετά ή άνευ της επιχειρηματικής οργανώσεως αυτών και του προσωπικού των, ως επίσης και τα προς τούτο χρήσιμα δοχεία, βαρέλια ή μεταφορικά μέσα. 2.Η αποζημίωσις των κατά την προηγουμένην παράγραφον επιτασσομένων αποθηκών εργαστηρίου και κινητών προσδιορίζεται κατά τας εκάστοτε ισχυούσας γενικάς διατάξεις των Αγορανομικών Νόμων περί αποζημιώσεως των υπό του Υπουργού Εφοδιασμού επιτασσομένων πραγμάτων. Άρθρ.7.-1.Ο τρόπος της χρηματοδοτήσεως προς πραγματοποίησιν των κατά τον παρόντα νόμον δαπανών κανονισθήσεται δια κοινών αποφάσεων των Υπουργών Οικονομικών και Εφοδιασμού. Δι’ ομοίων αποφάσεων ορισθήσεται και ο τρόπος της εγκρίσεως, της εκκαθαρίσεως και του ελέγχου των δαπανών τούτων. Αι δαπάναι αύται δύνανται να πραγματοποιώνται και κατ’ εξαίρεσιν των περί Δημοσίου Λογιστικού και Προμηθειών διατάξεων. 2.Δια κοινών αποφάσεων του Υπουργού Εφοδιασμού και Οικονομικών δύναται να εγκρίνηται πάσα δαπάνη, ήτις κατά την κρίσιν των είναι αγαγκαία και συντελεστική δια την ομαλήν και εύρυθμον εκτέλεσιν των κατά τον παρόντα νόμον πράξεων και εργασιών. 3.Δι’αποφάσεων του Υπουργού Εφοδιασμού δύνανται να παρέχωνται έξοδα κινήσεως άνευ αποδόσεως λογαριασμού εις το δια την εκτέλεσιν του παρόντος νόμου διατιθέμενον προσωπικόν, καθώς και εις τα μέλη Επιτροπών δια τας δαπάνας κινήσεως αυτών χάριν της υπηρεσίας. 4.Δια την αντιμετώπισιν των υπό του παρόντος νόμου προβλεπομένων δαπανών, εγγράφονται εις τον ειδικόν προϋπολογισμόν των εξόδων του Υπουργείου Εφοδιασμού οι αναγκαίαι πιστώσεις. Αι εκ της διαθέσεως του ελαίου εισπράξεις εισάγονται εις τον προϋπολογισμόν των εσόδων του κράτους. Άρθρ.8.-Ελαιοπαραγωγοί και επιχειρηματίαι ελαιοτριβείων αρνούμενοι να παραδώσωσι προς τα δεόντως εξουσιοδοτημένα όργανα του Υπουργείου Εφοδιασμού την συμφώνως τω άρθρω 2 περίπτ. β΄ υποχρεωτικώς συγκεντρουμένην ποσότητα ελαίου ή Σελ. 224 επί σκοπώ αποφυγής της εις το Δημόσιον παραδόσεως του ελαίου τούτου, δηλούντες ανακριβώς την υπ’ αυτών παραγομένην ή συγκεντρουμένην ποσότητα ελαίου διώκονται εξ επαγγέλματος, εισάγονται δε εις δίκην δι’ απ’ ευθείας κλήσεως ενώπιον των οικείων Αγορανομικών Δικαστηρίων και τιμωρούνται δια φυλακίσεως τουλάχιστον έξ μηνών ή χρηματικής ποινής ίσης προς το τριπλάσιον μέχρι του δεκαπλασίου της αξίας του υπ’ αυτών μη εγκαίρως, παραδοθέντος εις το Δημόσιον ελαίου ή και δι’ αμφοτέρων των ποινών τούτων. Κατά της αποφάσεως του Αγορανομικού Δικαστηρίου δεν συγχωρείται έφεσις εκ μέρους του καταδικασθέντος, εν ουδεμιά δε περιπτώσει επιτρέπεται μετατροπή της ποινής. Άρθρ.9.-1.Δι’ αποφάσεων του Υπουργού Εφοδιασμού ορισθήσεται ο τρόπος του ελέγχου και της εξακριβώσεως των κατά το εδαφ. β΄ του άρθρ.2 του παρόντος νόμου εις αναγκαστικήν πώλησιν ελαίου εις το Δημόσιον υποχρέων προσώπων, ως επίσης και πάσα άλλη λεπτομέρεια χρήσιμος δια την εκτέλεσιν του παρόντος νόμου. 2.Ο Α.Ν. 520/1945, ως και πάσα άλλη διάταξις αντικειμένη τω παρόντι Νόμω καταργείται. 3.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 16. ΠΡΑΞΙΣ ΥΠΟΥΡΓΙΚΟΎ ΣΥΜΒΟΥΛΙΟΥ Αριθ. 948 της 7/16 Νοεμ. 1949 Περί καταργήσεως διατάξεων απαγορευουσών εξαγωγήν ελαιολάδου, πυρηνελαίου κλπ. Εισηγουμένου του επί του Εφοδιασμού και Διανομών κ. Υπουργού και έχον υπόψη: α)ότι η εφετεινή εσοδεία ελαιολάδου και η παραγωγή πυρηνελαίου θα είναι μεγάλη υπερκαλύπτουσα τας ανάγκας της εσωτερικής μας καταναλώσεως αφήνουσα μάλιστα σοβαρά πλεονάσματα προς εξαγωγήν β)ότι δια της εξαγωγής ελαιολάδου εις το εξωτερικόν θα εξασφαλισθή η εισαγωγή συναλλάγματος και γ)το άρθρον 1 παρ. η΄ του Ν.Δ. 136/46 «περί κυρώσεως, τροποποιήσεως και συμπληρώσεως του από 10/ 11.5.46 Ν.Δ. «περί Αγορανομικού Κώδικος», αποφασίζει: Καταργεί πάσαν διάταξιν απαγορεύουσαν την εξαγωγήν ελαιολάδου, πυρηνελαίου και μουργελαίου. 5.Ε.α.16 Έλαια 